Всеки може да изповядва философията на здравословния начин на живот без разлика във възрастта и социалния статус. В периода 15 - 17 октомври Sofia Sport & Healthy Life - изложение за спорт и здравословен начин на живот ще оживи НДК.
Участници са както български, така и няколко чуждестранни компании. Те използват събитието като платформа за подсилване разпознаваемостта на продуктите си, за разширяване на пазарните си позициите, за търсене на дистрибутори, за създаване на контакти. По мнение на организаторите от Виа Експо нашият пазар има нужда от подобен род събитие. То обединява в едно темите спорт - здраве и е насочено както към бизнеса, така и към крайните потребители, при които информираността и мотивацията играят ключова роля за промяна в здравословна посока.
За подсилване на положителните емоции организаторите на Sofia Sport & Healthy Life подготвят съпътстваща програма с участието на известни български спортисти. Столична община – Европейската столица на спорта за 2018 г. даде своята институционална подкрепа. "Асоциация за развитието на българския спорт" е партньор на събитието.